CELEX: 32022D0668
Language: sl
Date: 2022-04-21 00:00:00
Title: Sklep Sveta (SZVP) 2022/668 z dne 21. aprila 2022 o spremembi Sklepa (SZVP) 2021/2032 o ukrepu pomoči v okviru Evropskega mirovnega instrumenta v podporo vojaškim enotam, ki jih usposablja misija EU za usposabljanje v Mozambiku

22.4.2022   
               
               
                  SL
               
               
                  Uradni list Evropske unije
               
               
                  L 121/44
               
            
         SKLEP SVETA (SZVP) 2022/668
         z dne 21. aprila 2022
         o spremembi Sklepa (SZVP) 2021/2032 o ukrepu pomoči v okviru Evropskega mirovnega instrumenta v podporo vojaškim enotam, ki jih usposablja misija EU za usposabljanje v Mozambiku
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 41(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 19. novembra 2021 sprejel Sklep (SZVP) 2021/2032 (1), ki je določil ukrep pomoči z referenčnim finančnim zneskom v višini 40 000 000 EUR (v nadaljnjem besedilu: referenčni finančni znesek), namenjen kritju dobave opreme, ki ni zasnovana za uporabo smrtonosne sile, in blaga za enote mozambiških oboroženih sil, ki se bodo usposabljale v okviru misije EU za usposabljanje v Mozambiku (EUTM Mozambik).
                  
               
                     (2)
                  
                  
                     Referenčni finančni znesek zadostuje za dobavo opreme, ki ni zasnovana za uporabo smrtonosne sile, in blaga v okviru člena 1(3) Sklepa (SZVP) 2021/2032 za pet od 11 enot mozambiških oboroženih sil, ki se bodo usposabljale v okviru EUTM Mozambik v obdobju 2021–2023. Za obravnavo potreb preostalih šestih enot bi bilo treba referenčni finančni znesek povečati za 45 000 000 EUR.
                  
               
                     (3)
                  
                  
                     Sklep (SZVP) 2021/2032 bi bilo zato potrebno ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep (SZVP) 2021/2032 se spremeni:
            
                        (1)
                     
                     
                        člen 1, odstavek 4, se nadomesti z naslednjim:
                        
                           „4.   Ukrep pomoči traja 36 mesecev od datuma sklenitve pogodbe med upraviteljem za ukrepe pomoči, ki deluje kot odredbodajalec, in subjektom iz člena 4(2) v skladu s členom 32(2), točka (a), Sklepa (SZVP) 2021/509.“;
                        
                     
                  
                        (2)
                     
                     
                        člen 2, odstavek 1, se nadomesti z naslednjim:
                        
                           „1.   Referenčni finančni znesek za kritje odhodkov, povezanih z ukrepom pomoči, znaša 85 000 000 EUR.“.
                        
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 21. aprila 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta (SZVP) 2021/2032 z dne 19. novembra 2021 o ukrepu pomoči v okviru Evropskega mirovnega instrumenta v podporo vojaškim enotam, ki jih usposablja misija EU za usposabljanje v Mozambiku (UL L 415, 22.11.2021, str. 25).